**ΥΠΟΒΟΛΗ ΑΙΤΗΣΕΩΝ ΠΤΥΧΙΑΚΩΝ ΕΡΓΑΣΙΩΝ ΠΡΟΣ ΕΓΚΡΙΣΗ ΑΠΟ ΣΥΝΕΛΕΥΣΗ**

Σας γνωρίζουμε ότι από (25-6-2020 έως και 10-7-2020) μπορείτε να υποβάλλετε το επισυναπτόμενο έντυπο στη Γραμματεία συμπληρωμένο.

Ακολουθεί:

1. Aποστολή της δήλωσης θέματος πτυχιακής μέσω ηλεκτρονικού ταχυδρομείου στη διεύθυνση gramdeapt@upatras.gr

ή

2.  αποστολή με fax (26410 74179) ή με ταχυδρομείο (Γραμματεία ΔΕΑΠΤ, Γ. Σεφέρη 2, 30100, Αγρίνιο) και θα διασταυρώνετε τη λήψη του από τη Γραμματεία (τηλ/ 2641074107, 2641074109).

***ΔΙΑΔΙΚΑΣΙΑ ΕΚΠΟΝΗΣΗΣ ΠΤΥΧΙΑΚΗΣ ΕΡΓΑΣΙΑΣ***

***Προϋποθέσεις για έναρξη διπλωματικής εργασίας***

1. **Το θέμα της πτυχιακής εργασίας έχει δικαίωμα να το επιλέξει ο φοιτητής μετά τη λήξη του 8ου εξαμήνου.**
2. **Πρέπει να οφείλει μόνο 3 μαθήματα (Μέγιστο) στα πρώτα 8 εξάμηνα.**

***Διαδικασία***

* + Για την επιλογή θέματος πτυχιακής εργασίας, ο φοιτητής επιλέγει θέμα σε συνεννόηση με κάποιο μέλος Δ.Ε.Π.
	+ Όταν γίνει η συνεννόηση με τον επιβλέποντα, συντάσσεται από τον επιβλέποντα Καθηγητή προς τη Συνέλευση του Τμήματος αίτηση με τα στοιχεία του φοιτητή (**την οποία συνυπογράφουν το μέλος ΔΕΠ και ο φοιτητής)** προτείνοντας επιπλέον δύο ακόμη μέλη Δ.Ε.Π. για την Επιτροπή και το θέμα της πτυχιακής.

**Εγκρίνεται** η εκπόνηση της πτυχιακής εργασίας από τη **Συνέλευση** **του Τμήματος.**

***Παρουσίαση πτυχιακής εργασίας***

* Η πτυχιακή εργασία γίνεται αποδεκτή από τον επιβλέποντα.
* Απαραίτητη προϋπόθεση για την παρουσίαση και την εξέταση της πτυχιακής εργασίας, αποτελεί η μη οφειλή μαθημάτων και απαραιτήτως **βεβαίωση από τη Γραμματεία ότι δεν οφείλετε μαθήματα**

ΕΠΙΣΗΣ ΤΥΧΟΝ ΜΕΜΟΝΩΜΕΝΕΣ ΠΕΡΙΠΤΩΣΕΙΣ ΦΟΙΤΗΤΩΝ ΠΟΥ ΚΑΤΕΘΕΣΑΝ ΕΝΤΥΠΟ (ΔΗΛΩΣΗ ΘΕΜΑΤΟΣ ΠΤΥΧΙΑΚΗΣ ΕΡΓΑΣΙΑΣ ΠΟΥ ΕΠΙΣΥΝΑΠΤΕΤΑΙ) ΑΛΛΑ ΔΕΝ ΕΧΕΙ ΕΓΚΡΙΘΕΙ ΑΚΟΜΗ ΑΠΟ ΤΗ ΣΥΝΕΛΕΥΣΗ, ΔΕΝ ΧΡΕΙΑΖΕΤΑΙ ΝΑ ΚΑΤΑΘΕΣΟΥΝ ΝΕΟ ΕΝΤΥΠΟ ΔΙΟΤΙ ΕΧΕΙ ΔΡΟΜΟΛΟΓΗΘΕΙ ΓΙΑ ΕΓΚΡΙΣΗ ΣΕ ΠΡΟΣΕΧΗ ΣΥΝΕΛΕΥΣΗ.

**Ευχαριστούμε πολύ για τη συνεργασία**

**Εκ της Γραμματείας**

**Αγρίνιο 23-6-2020**